 Generate an article for the following headline: Ṣé lóòótọ ni ẹgbẹ òṣèlú PDP Eko yan Funke Akindele gẹgẹ bí igbákejì olùdíje gómìnà? : Ní àná ni ìròyìn àti àwọn gba orí ayélujára pé ẹgbẹ òṣèlú PDP ní ìpínlẹ Eko. Ìbéèrè tó gba ẹnu àwọn ènìyàn ni pé ṣe lóòótọ ni ìròyìn yìí. Ẹwẹ, ẹgbẹ òṣèlú Peoples Democratic Party, PDP tẹka ìpínlẹ Eko tí kéde wí pé olùdíje sípò gómìnà ìpínlẹ Eko lábẹ àsíá ẹgbẹ òṣèlú náà, Olajide Adediran kò ì tíì yan gbajúgbajà òṣèré tíátà, Funke Akindele gẹgẹ bí igbákejì. Agbẹnusọ ẹgbẹ òṣèlú PDP ìpínlẹ Eko, Hakeem Amode ní ẹgbẹ àwọn kò ì tíì ní igbákejì gómìnà báyìí. Amode sọ èyí láti ṣe àfọmọ ọrọ lórí ìròyì tó gbòde wí pé olùdíje sípò gómìnà lábẹ àsíá ẹgbẹ náà, Olajide Adediran ti yan Funke Akindele gẹgẹ bí igbákejì. Ó ní láìpẹ yìí ni Olajide yóò fi ẹni tí yóò jẹ igbákejì rẹ léde àti wí pé kí àwọn ènìyàn fi ara balẹ nítorí kìí ṣe ẹgbẹ ni yóò kéde ẹni tó bá fẹ yàn bí igbákejì bíkòṣe olùdíje fúnra rẹ. Ó fi kun pé gbogbo ìròyìn tó gba ayélujára kan kò wá látọwọ olùdíje àti ẹgbẹ, fún ìdí èyí kí àwọn ènìyàn kọtí ọgbọin sí ìròyìn náà. Nígbà tí àwọn akọròyìn bèèrè lọwọ Amode bóyá ẹgbẹ náà ti ní ẹnìkan nílẹ tí wọn fẹ yàn gẹgẹ bí olùdíje, Agbẹnusọ ẹgbẹ náà kọ láti sọ ohunkóhun lórí ọrọ náà. Agbẹnusọ ẹgbẹ náà ní òun kò le fi ìdí rẹ múlẹ bóyá olùdíje sípò gómínà ń gbèrò láti yan Funke Akindele gẹgẹ bí igbákejì rẹ. Bákan náà ló tún tẹmpẹlẹmọ wí pé olùdíje ló ní àànfàní láti yan ẹni tí ó máa ba ṣiṣẹ gẹgẹ bí igbákejì kìí ṣe ẹgbẹ. Nígbà tí òun náà ń sọrọ, agbẹnusọ Adediran, Gbenga Ogunleye sọ fún àwọn akọròyìn pé irọ tó jìnà sí òótọ ni ìròyìn tó gba orí ayélujára pé ọgá òun ti yan Funke Akindele gẹgẹ bí igbákejì. Ogunleye ní lóòótọ ni Adediran ń ro Akindele àti àwọn mẹrin mìíràn ṣùgbọn wọn ò tíì kéde ẹnìkan ní pàtó gẹgẹ bí igbákejì. Ó ní bóyá nítorí àwọn nǹkankan tó ń lọ nínú ẹgbẹ náà ló ń mú kí àwọn kan máa gbé ìròyìn ẹlẹjẹ náà kiri. Bákan náà ló dárúkọ Gbadebo Rhodes-Vivour, Kolawole Vaughan, Adenike Shobajo àti Rasheed Teslim-Balogun gẹgẹ bí àwọn ènìyàn tí olùdíje náà ń gbèrò láti lò gẹgẹ bí igbákejì yàtọ sí Funke Akindele. Ogunleye náà sọ àrídájú rẹ pé láìpẹ yìí ni Adediran máa fi igbákejì rẹ léde. 